钦定古今图书集成/理学汇编/学行典/第273卷 > 《嘉遁赋》孙承
## 钦定古今图书集成/理学汇编/学行典/第273卷 > 《嘉遁赋》孙承

有遁嘉之元人，含贞光之凯迈，靡薜荔于苑柳，荫翠
叶之云盖，挥修纶于洄澜，临峥嵘而式坠，溯清风以
长啸，咏《九韶》而忘味。若乃御有抚生，应物宅心，曜华，
春圃，凋叶秋林，振藻阳波，清景元阴，形犹豫以徙倚，
神旷寂而难寻，浑无名于域外，和丘中以草音。于是
混心齐物，遨翔容与，薄言采薇，收萝中野，朝观荑陆，
夕步兰渚，仰弋鸣雁，俯钓鲂𫚈。游无方之内，居无形
之域。咏“休遁”之“贞亨”，察天心而观复。委性命于元芒，
任吉凶而靡录。